**Izziņa par atzinumos sniegtajiem iebildumiem**

**likumprojektam „Par Amerikas Savienoto Valstu Aizsardzības departamenta pievienošanos Saprašanās memorandam starp Latvijas Republikas Aizsardzības ministriju, Kanādas Nacionālās aizsardzības departamentu*,* Igaunijas Republikas Aizsardzības ministriju, Vācijas Federatīvās Republikas Federālo aizsardzības ministriju, Itālijas Republikas Aizsardzības ministriju, Lietuvas Republikas Nacionālās aizsardzības ministriju, Nīderlandes Karalistes Aizsardzības ministriju, Polijas Republikas nacionālās aizsardzības ministru, Slovākijas Republikas Aizsardzības ministriju un Lielbritānijas un Ziemeļīrijas Apvienotās Karalistes Aizsardzības ministriju par Ziemeļatlantijas līguma organizācijas izcilības centra stratēģiskās komunikācijas jautājumos izveidošanu, administrēšanu un darbību un Saprašanās memorandam starp Latvijas Republikas Aizsardzības ministriju, Kanādas Nacionālās aizsardzības departamentu*,* Igaunijas Republikas Aizsardzības ministriju, Vācijas Federatīvās Republikas Federālo aizsardzības ministriju, Itālijas Republikas Aizsardzības ministriju, Lietuvas Republikas Nacionālās aizsardzības ministriju, Nīderlandes Karalistes Aizsardzības ministriju, Polijas Republikas nacionālās aizsardzības ministru, Slovākijas Republikas Aizsardzības ministriju un Lielbritānijas un Ziemeļīrijas Apvienotās Karalistes Aizsardzības ministriju, kā arī Sabiedroto spēku Augstākās virspavēlniecības Transformācijas komandiera štābu par Ziemeļatlantijas līguma organizācijas izcilības centra stratēģiskās komunikācijas jautājumos funkcionālajām attiecībām****”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  | 2 | 3 | 4 | 5 | 6 |

**II.  Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  | 1 | 2 | 3 | 4 |
| 1. | Viss likumprojekts | **Tieslietu ministrija**Lūdzam likumprojektu apvienot ar līdzīgu likumprojektu (VSS - 52), ar kuru Dānijas Ārlietu ministrija pievienojas attiecīgajām starptautiskajām saistībām. Pretējā gadījumā var izveidoties situācija, ka pastāv divi identiski starptautiski līgumi, kuru puses ir atšķirīgas. Proti, Dānijas Ārlietu ministrija un Amerikas Savienoto Valstu Aizsardzības departaments pievienojies starptautiskajam līgumam, kurā kā puse nav norādīta Dānijas Ārlietu ministrija vai Amerikas Savienoto Valstu Aizsardzības departaments. | **Panākta vienošanās**Ārlietu ministrija 2020. gada 10. marta atzinumā Nr. 41-6129 ir izteikusi viedokli, ka tā nepiekrīt Tieslietu ministrijas 2020.gada 11.februāra atzinumā Nr. 1-9.1/134 izteiktajam iebildumam un aicinājumam apvienot vienā likumprojektā gan Dānijas Ārlietu ministrijas, gan Amerikas Savienoto Valstu Aizsardzības departamenta pievienošanos Ziemeļatlantijas līguma organizācijas izcilības centra darbību regulējošajiem saprašanās memorandiem. Pievienošanās iepriekš minētajiem saprašanās memorandiem ir iespējama, slēdzot atsevišķas vienošanās starp esošajiem un jaunajiem dalībniekiem. Jaunu dalībnieku pievienošanās kārtība ir atrunāta minētajos saprašanās memorandos, tā paredz paziņojumu par pievienošanos iesniegšanas formu un saturu. Lai izvairītos no Tieslietu ministrijas atzinumā aprakstītās situācijas, pievienošanās procesa gaitā var būt nepieciešams tehniski precizēt likumprojektu un paziņojumus par pievienošanos saprašanās memorandiem, ja viens no jaunajiem dalībniekiem pievienošanās paziņojumus paraksta ātrāk un attiecīgi kļūst arī par dalībnieku. Attiecīgi Ārlietu ministrijas ieskatā Aizsardzības ministrijas ierosinājums Valsts sekretāru sanāksmē iesniegt un virzīt vienlaicīgi tiesību aktu projektus gan par Dānijas Ārlietu ministrijas, gan Amerikas Savienoto Valstu Aizsardzības departamenta pievienošanos saprašanās memorandiem, ir tiesiski pamatots un atbalstāms. Ņemot vērā iepriekš minēto Ārlietu ministrijas viedokli, tika panākta vienošanās ar Tieslietu ministriju, ka likumprojektus nav nepieciešams apvienot vienā likumprojektā. Nepieciešamības gadījumā, Aizsardzības ministrija pievienošanās procesa gaitā veiks tehniskus precizējumus likumprojektos un paziņojumos par pievienošanos saprašanās memorandiem. | Projekts tiek saglabāts līdzšinējā redakcijā. |
| 2. | Anotācijas V sadaļas 2.punkta redakcija: “Projekts atbilst iepriekš ar Saprašanās memorandu par darbību un Saprašanās memorandu par funkcionālajām attiecībām uzņemtajām starptautiskajām saistībām.” | **Tieslietu ministrija**Ņemot vērā, ka minētās starptautiskās saistības izriet no Latvijas Republikas dalības Ziemeļatlantijas līguma organizācijā, lūdzam aizpildīt likumprojekta anotācijas V sadaļas 2. punktu un 2. tabulu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 57. un 58. punktam. | **Panākta vienošanās** | Papildināts likumprojekta anotācijas V sadaļas 2. punkts šādā redakcijā: “Projekts atbilst iepriekš ar Saprašanās memorandu par darbību un Saprašanās memorandu par funkcionālajām attiecībām uzņemtajām starptautiskajām saistībām.Saprašanās memoranda par darbību 15. panta un Saprašanās memoranda par funkcionālajām attiecībām 13. pants nosaka, ka jebkurš jauns Dalībnieks attiecīgajam memorandam pievienojas ar Paziņojumu par pievienošanos.Termiņš, kādā jāpieņem projekts, nav noteikts. Tomēr, ņemot vērā Pievienošanās paziņojumā minēto, lai nodrošinātu Centra pilnvērtīgu darbību un finanšu plānošanu, Pievienošanās paziņojumu nepieciešams parakstīt iespējami ātrāk.” |

Atbildīgā amatpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_S. Šadurska

Signe Šadurska, 67335247

Signe.Sadurska@mod.gov.lv